14. ΝΟΜΟΘΕΤ. ΔΙΑΤΑΓΜΑ υπ’ αριθ. 281 της 17/17 Ιαν. 1974 (ΦΕΚ Α΄ 15) Περί συμπληρώσεως του αριθμού εισακτέων σπουδαστών εις τας Σχολάς των Κέντρων Ανωτέρας Τεχνικής Εκπαιδεύσεως. Άρθρ.1.-1.Κατά παρέκκλισιν των διατάξεων της παρ. 3 του άρθρ. 3 του Ν.Δ. 237/1969 «περί εισιτηρίων εξετάσεων δια τας Ανωτάτας και Ανωτέρας Σχολάς», (τόμ. 31 σελ. 34,06) δύναται να επιτραπή δια το σχολικόν έτος 1973-74 και μόνον, η εισαγωγή υποψηφίων μετασχόντων εις τας διεξαχθείσας εισιτηρίους εξετάσεις και επιτυχόντων βαθμόν επιδόσεως κατώτερον του ημίσεος της βαθμολογικής κλίμακος επί της οποίας βαίνει ούτος, μέχρι συμπληρώσεως του προκαθορισθέντος αριθμού εισακτέων εις τας Σχολάς των Κέντρων Ανωτέρας Τεχνικής Εκπαιδεύσεως (Κ.Α.Τ.Ε.). 2.Η άσκησις της ευχερείας ταύτης γίνεται δι’ αποφάσεως του Υπουργού Εθνικής Παιδείας και Θρησκευμάτων, δυναμένης ωσαύτως να ρυθμίζη και τας αναγκαίας λεπτομερείας εφαρμογής του παρόντος και δημοσιευομένης δια της Εφημερίδος της Κυβερνήσεως. Άρθρ.2.-Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως. 